आईएसए र बोर्न टु हुप बास्केटबल फाइनलमा
आईएसए नेपाल र आयोजक गोल्डेनगेट कलेजको बोर्न टु हुप बिहीबार गोल्डेनगेट एसईई कप बास्केटबल प्रतियोगिताको गर्ल्सतर्फ फाइनल पुगेका छन् । चार टिम सहभागी राउन्ड रोबिन लिगमा आईएसए नेपाल विजेता तथा बोर्न टु हुप उपविजेता हुँदै उपाधि भिडन्तमा पुगेका हुन् ।
काठमाडौँ — आईएसए नेपाल र आयोजक गोल्डेनगेट कलेजको बोर्न टु हुप बिहीबार गोल्डेनगेट एसईई कप बास्केटबल प्रतियोगिताको गर्ल्सतर्फ फाइनल पुगेका छन् । चार टिम सहभागी राउन्ड रोबिन लिगमा आईएसए नेपाल विजेता तथा बोर्न टु हुप उपविजेता हुँदै उपाधि भिडन्तमा पुगेका हुन् ।आईएसएले बोर्न टु हुपलाई १३-७, बलर्स एकेडेमीलाई ६-२ र गोल्डेन बडलाई १३-२ स्कोरले हरायो । बोर्न टु हुपले गोल्डेन बडलाई ७-५ र बलर्सलाई ११-८ ले हरायो । आईएसए नेपालसँग भने बोर्न टु हुप १३-७ ले पछि पर्‍यो ।ब्वाइजमा मनास्लु वर्ल्ड कलेज, युजीए, ग्रान्डी, बोर्न टु हुप, जीपीएचएस, बलर्स एकेडेमी, भीएस ‘ए’ र टिम कुमारले क्वाटरफाइनल सुरक्षित गरेका छन् । ब्वाइजमा २२ टिम सहभागी छन् ।दुवै समूहमा पहिलो हुनेले २० हजार र दोस्रोले १० हजार पुरस्कार हात पार्ने छन् । मोस्ट भ्यालुएबल प्लेयरलाई जनही ५ हजारबाट पुरस्कृत गरिने छ । नगदबाहेक छात्रवृत्ति पनि प्रदान गरिने जनाइएको छ ।